Sõjakool asutati sõjavägede ülemjuhataja 3. aprilli 1919 päevakäsuga nr 125. Selle käsu alusel määrati kooli formeerijaks peastaabi korraldusvalitsuse rivijaoskonna ülem kapten (hilisem kolonel) Aleksander Simon  (1877-1960), kellest sai ka kooli esimene ülem (asus kooli ülema kohuseid täitma 5. aprillist). Ülemjuhataja suulise käsu kooli formeerimiseks oli kapten Simon saanud juba 1919. aasta veebruari lõpul.